
‏‏‏ה' אב, תשפ"ה
‏30 יולי, 2025

דוח שאלות הבהרה והערות

[bookmark: TenderDesc_1]הנדון: מכרז מספר 3/2025 – להפקת מופעי אחדות ברשויות המקומיות
להלן השאלות ותשובות ההבהרה וכן הערות למכרז תוך הפנייה לסעיף הרלוונטי במסמכי המכרז: 
1. התשובות וההערות המובאות להלן מחייבות את כל המציעים, מהוות חלק בלתי נפרד ממסמכי המכרז וגוברות על הנוסח המובא במכרז.
2. אין להסתמך על כל פירוש שניתן בעל פה או בכתב או בכל דרך אחרת על ידי מי מטעם המשרד או ועדת המכרזים, ככל שניתן, בכל פורום או צורה שהיא. כל הפירושים וההבהרות הינם כמפורט במכתב זה בלבד ובמכתבי הבהרות נוספים שיישלחו מטעם ועדת המכרזים, ככל שיישלחו. מסמך זה ייחשב כחלק מתנאי המכרז, ויחולו עליו כל הוראות המכרז הנוגעות למסמכי המכרז.
3. אין באי התייחסותה של ועדת המכרזים לשאלה כלשהי או להערה כלשהי או לפרט כלשהו בשאלה או הערה, כדי להוות הסכמה להנחותיו של השואל או המעיר, או כדי לשנות בדרך כלשהי את פרשנות תנאי המכרז.
4. ככל שיש במסמך זה הערות, שאלות ותשובות הנוגעות לפרשנות של הדין, אין הן באות במקום ייעוץ משפטי מוסמך, וכל המסתמך עליהן עושה זאת על אחריותו בלבד.
5. יובהר כי נוסח השאלות המפורט להלן אינו זהה בהכרח לנוסח בו השתמש השואל וכי לא בהכרח נענתה כל שאלה.
6. אלא אם נאמר אחרת, לכל המונחים והמושגים האמורים במכתב זה תהיה הפרשנות כאמור במסמכי המכרז.
	מספר סידורי
	הפנייה לסעיף במכרז
	שאלה/הערה
	תשובות

	1. 
	5.3.1.1
- תנאי סף מקצועיים
	בשנתיים האחרונות ישראל נמצאת במלחמה וקשה לעמוד בתנאי סף זה.
מבקשים כי תנאי הסף המקצועיים ינוסחו באופן הבא:
5.3.1.1 - בין השנים 2022-2025 המפיק היה אחראי על 2 מופעים כהגדרתם בסעיף 1.12.4

	הסעיף יתוקן במכרז, כמפורט להלן:
"בין השנים 2019-2024 המציע הפיק לכל הפחות 3 מופעים מובילים (כהגדרתם בסעיף  1.11.5)".



	2. 
	5.3.1.1
- תנאי סף מקצועיים
	ניסיון בהפקת "מופעים מובילים" – האם אכן ההגדרה ל-"מופע מוביל" הינה מופע בו הופיעו 4 אמני A-LIST בפני קהל של לפחות 4,000 איש? בהתאם לאמור, האם אכן דרישתכם הינה ל-3 מופעים שכאלו בשנים 2022-2024 בציון ניסיון המציע ע"פ סעיף 5.3.1.1 עומדת בעינה? אנא הבהרתכם האם כוונתכם הייתה אחרת, למשל לאירועים שהתקיימו עם אומן A-LIST אחד? בנוסף נבקשכם לכלול גם את שנת 2025, כמן כן, נבקש גם לקבוע כי 4 האמנים יכולים להיות במסגרת אותו הפסטיבל/אירוע/פרויקט ולא בהכרח באותו הרגע על במה אחת.







	לעניין הגדרת מופע מוביל, אין שינוי מהמפורט בסעיף 1.11.5 בהגדרות המכרז: 
"מופע מוביל – אירוע תרבות בו הופיעו לכל הפחות 4 אמני A-List בפני קהל שלא פחת מ-4000 איש".
ההגדרה מכוונת לאירוע אחד רצוף, ואין די בכך שהאמנים השתתפו במופעים שונים באותו פסטיבל או פרויקט.

לעניין שנות הניסיון, ראה תיקון נוסח סעיף זה במכרז, כמפורט בסעיף 1 לעיל. 



	3. 
	5.3.1.1
- תנאי סף מקצועיים
	דרישתכם להציג "מופע מוביל" כמופע בו השתתפו לפחות 4 אמני איי ליסט מגבילה מאוד את האפשרות להשתתף במכרז. אבקש לשנות את הגדרת "מופע מוביל" ולהוריד את מספר אמני האיי ליסט הנדרשים בסעיף זה.

	אין שינוי בהגדרת "מופע מוביל". הבקשה נדחית.

	4. 
	5.3.1.2
- תנאי סף מקצועיים

ולאור שינוי זה תיקון גם בסעיף 6.2.1 במדדי האיכות – סעיף 1
	בשנתיים האחרונות ישראל נמצאת במלחמה וקשה לעמוד בתנאי סף זה.
מבקשים כי תנאי הסף המקצועיים ינוסחו באופן הבא:
5.3.1.2 - בין השנים 2022-2025 המציע הפיק לכל הפחות מופע אחד (כהגדרתו בסעיף 1.12.4) אשר התקיים במקביל במקומות שונים.

	הסעיף יתוקן במכרז, כמפורט להלן: "בין השנים 2019-2024 המציע הפיק לכל הפחות 3 מופעים (כהגדרתם בסעיף 1.11.4), אשר התקיימו במהלך חודש ימים במקומות שונים ברחבי הארץ; או שהמציע הפיק לכל הפחות מופע גדול מורכב אחד, כהגדרתו בסעיף 1.11.6,  במהלך שנים אלה".

כמו כן יתוקן סעיף 6.2.1 שורה 1 בטבלת מדדי האיכות, כמפורט להלן:
"ייבחן ניסיונו של המציע בהפקת מופעים (כהגדרתם בסעיף 1.12.4) שהתקיימו בשנים 2019-2024. 
עבור כל פעם בה המציע הפיק 3 מופעים לכל הפחות אשר נערכו במהלך חודש ימים במקומות שונים, או שהמציע הפיק לכל הפחות מופע גדול מורכב, כהגדרתו בסעיף 1.11.6, במהלך שנים אלה, מעבר לנדרש בתנאי הסף שבסעיף 5.3.1.1, יינתנו 5 נקודות ועד לתקרה של 15 נקודות".


	5. 
	5.3.1.3 – תנאי סף 
	תנאי הסף: לאור שנות המלחמה והקורונה שהיו במלוא עוצמתן בין השנים 2022-2024, נא אשרו שהמחזורים הכספיים ייבחנו במצטבר לאותן שנים ולא בהכרח פר שנה. יובהר כי המלחמה והקורונה יצרו ביטולים נקודתיים, בשבועות מסוימים, שברוב המקרים נדחו בכמה חודשים ולכן ניסיונה של החברה בשנים מיוחדות אלה יכול להימדד גם במצטבר בניהול תקציבים גדולים ולאו דווקא פר שנה (שבה יתכן והיו מאורעות כוח עליון שיצרו ירידה לא רלוונטית לניסיון שנצבר( .
לחלופין, נא אשרו הצגה של ניסיון בטווח של 8 שנים (ולא רק ב-3 שנות המלחמה).
במידה ואתם מחליטים להשאיר את הטווח של ה- 3 שנים בלבד, למרות המלחמה והקורונה, נא אשרו שיתאפשר להציג 10 מיליון ₪ בכל אחת מהשנים ו/או שלפחות באחת מהשנים המחזור עלה על 15/20 מיליון ₪.


	הסעיף יתוקן במכרז, כמפורט להלן: "למציע מחזור כספי שנתי בהיקף שלא יפחת מ- 10,000,000 ₪, בין השנים 2019-2024,  לפחות ב- 3 שנים מתוך 6 השנים הללו."


	6. 
	
	לאור אופיו של המכרז, והצורך לייצר אחדות בקרב  המציעים, נא חדדו שלא ניתן להציג אמנים מחו"ל אלא אך ורק אמנים ישראליים.

	ההגדרה בסעיף 1.11.3 תחודד, כמפורט להלן:
" 1.11.3.	אמני A-List – אמנים ישראליים מוכרים ופופולריים, אשר פונים לקהל מגוון, נמנים בין האמנים המובילים את התעשייה בישראל ונהנים מבולטות תקשורתית.".

	7. 
	1.11.4 - הגדרות
	מבוקש לשנות את ההגדרה למופע בסעיף זה באופן הבא:
אירוע תרבות בו הופיע לכל הפחות אומן A-LIST אחד בפני קהל שלא פחת מ - 2,000 איש.

	לא מקובל. 

	8. 
	1.11 – פרק א' 
	טעות סופר - הפנייתכם לסעיף ההגדרות לכל אורך מסמכי המכרז הינה לסעיף 1.12 כאשר בפועל סעיף ההגדרות הינו 1.11 – אנא הבהרתכם.

	אכן. הכוונה בהפניה לסעיף ההגדרות היא לסעיף 1.11.
כלל ההפניות במכרז לסעיף ההגדרות יתוקנו בהתאם בנוסח המכרז המעודכן שיפורסם בהתאם למענה זה. 

	9. 
	6.2 – פרק א'
	האם נפלה טעות סופר בהפנייתכם לסעיף 5.1.1.1 (ס' 6.2 לפרק א' – ס' מס' 1 בטבלה)? אנא הבהרתכם.

	הכוונה להפניה לסעיף 5.3.1.1 נפלה טעות סופר. יתוקן בנוסח המכרז המעודכן שיפורסם בהתאם למענה זה. 

	10. 
	33 – פרק ג' 
	מצוין כי הספק אחראי להיערך לתרחישים שונים בדמות הפסקות חשמל ואף קנסות באי עמידה בתנאי הבטיחות וביטולים (פרק ד'). מנגד, בסעיפים 14-22 לפרק ג' מצוינים שלל נושאים באחריות הרשויות – אנא הבהרתכם האם האחריות לנושאי הבטיחות, הפסקות חשמל וכו' הינה על הרשויות או על המציע?

	ר' האמור בסעיף 33 בפרק ג': "הספק אחראי להיערך לתרחישים שונים כך שיוכל לקיים את המופע, כמקובל. בין היתר, הספק אחראי להביא גנרטור כך שהפסקת חשמל פתאומית לא תביא לסיום האירוע". הספק אינו אחראי על הפסקות החשמל, אולם עליו להיערך לכל תרחיש אשר עלול לפגוע בקיום ההופעה, בין היתר עליו לקחת בחשבון מצב של הפסקת חשמל באמצע ההופעה אשר תצריך חיבור לגנרטור לצורך המשך ההופעה. 
כמו כן ר' סעיף 32 לפרק ג' – הספק אחראי לוודא את קיומו של כל הנדרש לעריכת המופע, לרבות ביחס להיבטים שהטיפול בהם באחריות הרשות המקומית.

	11. 
	פרק ד' – סעיף 18 הפרת ההסכם – טבלת הקנסות – 18.1 
	טבלת הקנסות – הקנסות לא עומדים בהלימה עם תקציב המכרז ועלולים לגרום לרתיעה. אנו מבקשים לבטלם, או לכל הפחות להקטינם, בדגש על סעיפים 2-6. למשל, אין לספק שליטה מוחלטת באמן שיכול להחליט כי אינו מגיע מסיבות אישיות (ס' 2); תנאי הבטיחות עלולים להשתנות בתלות מצבי ביטחון שונים; מו"מ עם הרשויות יתנהל בתום לב ועל כן קנס בגודל של 100 א' ₪, אף לפני שהצדדים הסכימו על התוכנית האומנותית - אינו הכרחי.
	הבקשה נדחית.  

	12. 
	23-30 – פרק ג' – פירוט השירותים ותוכן ההתקשרות עם הספק הזוכה  
	על הספק להגיש תוכנית אומנותית הכוללת: א). 6 אומנים A-LIST (כולל אישה אחת); ב). הגברה, תאורה ובמה; צילום ותיעוד של האומנים והקהל; ג).מפיק אשר ינהל את התוכנית האומנותית מול כל רשות; ד). ניהול ההתקשרות החוזית מול הרשות. – זוהי תכולת העבודה? אנא הבהרתכם.

	פרק ג' בכללותו מפרט את השירותים הנדרשים מהספק, לרבות פירוט לגבי התוכנית האמנותית (בעיקר סעיפים 1.7-1.9 בפרק זה).

	13. 
	כללי
	לאור העובדה כי לאורך מסמכי ההצעה ישנן הנחיות סותרות לעניין האחריויות השונות - אנא הבהירו מה הן אחריויות הרשויות במפורש.

	אחריות הרשות מפורטת בפרק ג' – פירוט השירותים ותוכן ההתקשרות עם הספק הזוכה, בעיקר בסעיפים 14-22.

אחריות הספק בפרק זה, מפורטת בעיקר בסעיפים 23-34.

כלל הסעיפים הנ"ל הובהרו בנוסח המכרז. 

לצורך הבהרה, כל מה שמתרחש על הבמה וקשור למופע עצמו ולקיומו, הינו באחריות הספק; וכן "אחריות על" לכל הנדרש לקיומו של המופע. 

	14. 
	כללי
	האחריות על הבמה, לרבות מסמכים, מקרנים, תליית הציוד, ריג או טראס בוקס, מהנדסי בטיחות למתקני הבמה מהנדסי החשמל וכו' – הינם באחריות הרשות המקומית – אנא אשרו

	ראו תשובה בסעיף 12 במענה זה, ובפרט סעיפים 21 ו-30 לפרק ג' – פירוט השירותים ותוכן ההתקשרות עם הספק הזוכה. 

	15. 
	כללי 
	מדובר במכרז עם תקציב גבוה מאד, היקף אירועים נרחב והסכם התקשרות למספר שנים . אני מציע לבחור יותר מזוכה אחד, כך תגדילו את מאגר חברות ההפקה העומדות לרשותכם. יתרה מזאת,  כאשר ישנם יותר מזוכה אחד, כל חברה תתאמץ לספק את שירותים הטובים ביותר, כיוון שתהיה לכם האופציה לסיים את ההתקשרות עימה. ומעל הכל-  בחירה במספר זוכים,  תעזור לחברות ההפקה להתאושש מהשנים האחרונות אשר פגעו מאד בתחום שלנו. 

	אין שינוי בתנאי המכרז.

	16. 
	כללי 
	נודה לקבלת מסמכי ההצעה בפורמט של WORD על מנת למלא את הדרישות בתנאי הסף והאיכות
	המסמכים מפורסמים באתר משרד התרבות והספורט תחת "פרסומים" בקובץ WORD.

	17. 
	כללי 
	מצ"ב כמסמך נפרד לגוף המייל אישור רו"ח על מחזור כספי (נספח 4 במכרז).
שנת 2024 עדיין איננה מבוקרת ועל כן נוספה על כך התייחסות בנוסח האישור.
נודה לאישורכם עבור הנוסח שצורף.
	הנוסח המצ"ב מאושר. 

כמו כן, עודכן הנוסח המצורף כנספח 4 במכרז. 

	18. 
	פרק ד' – הסכם התקשרות – סעיף 2
	לאור העובדה כי תקופת ההתקשרות הינה לשנה + הארכה, האם צפויים אירועים נוספים במסגרת ההתקשרות?

	למשרד שמורה אופציה להאריך ולהרחיב את ההתקשרות כמפורט בסעיף 2(א) להסכם ההתקשרות (חלק ד' למסמכי המכרז). 

	19. 
	17 – פרק ד'
	האם הפיצויים בגין הביטולים שלהם זכאי המציע הינם עבור כל מופע בנפרד?

	כן. 

	20. 
	ה 17 – פרק ד'
	מה הם תנאי הביטול במצב שבו הרשות המקומית מבטלת את האירוע? האם הנושא פתוח למו"מ מול הרשויות במסגרת ההתקשרות החוזית עמן? אנא הבהירו.

	 לא. תנאי הביטול ביוזמת הרשות המקומית מפורטים בסעיף 17 לחלק ג' במכרז ואינם פתוחים למו"מ.

	21. 
	פרק ב' – חוברת ההצעה – סעיף 12.2.1.4.1
	מסמכי ההתחייבות לשיתוף פעולה תעשייתי מאתר הרשפ"ת אינם זמינים – אנא הבהרתכם.

	
מצ"ב מסמך התחייבות לשיתוף פעולה תעשיית מאתר הרשפ"ת. יש לצרף מסמך זה כנספח להצעתכם.   

	22. 
	לפרק ב' – חוברת ההצעה 
	האם ההגשה בפועל תכלול רק את פרק ב' למסמכי המכרז על נספחיו ותנאי הגשתו? או שיש להגיש את כלל החוברת. אנא הבהרתכם.

	ראה סעיף 10.1.1 במכרז בפרק ב' בחוברת ההצעה, לפיו:
[bookmark: _Toc53331339]"פרק זה מהווה את מענה המציע למכרז, אין צורך במתן מענה לכל חלק אחר במכרז, או לצרף מסמך שאינו נדרש בפרק זה".


	23. 
	פרק ד' – הסכם התקשרות 

נספח ד' - ביטוח – סעיף 1 ב'
	שורה שניה - למחוק את המילה "(שנה)".

	הבקשה מתקבלת

	24. 
	פרק ד' – הסכם התקשרות נספח ד' – ביטוח  
	2(ב) - נבקש להפחית גבול אחריות ל – 5,000,000 ₪. שורה שניה - למחוק את המילה "(שנה)".

	הבקשה להפחתת גבולות אחריות נדחית
הבקשה למחיקת המילה "שנה" מתקבלת

	25. 
	פרק ד' – הסכם התקשרות נספח ד' – ביטוח  
	2 (ח) - נבקש כי ימחק.

	הבקשה נדחית. על הספק לוודא כי במסגרת הפוליסה שנערכה קיים כיסוי לתביעות כנגדו בגין נזקים אלו שבאחריותו על פי הדין

	26. 
	פרק ד' – הסכם התקשרות נספח ד' – ביטוח  
	1(ב) - שורה שניה - למחוק את המילה "(שנה)".

	הבקשה מתקבלת

	27. 
	פרק ד' – הסכם התקשרות נספח ד' – ביטוח  
	3(ג) - שורה 2 – נבקש למחוק המילה "שנה". 

	הבקשה מתקבלת

	28. 
	פרק ד' – הסכם התקשרות נספח ד' – ביטוח  
	4 (א) - שורה ראשונה – נבקש למחוק "(כולל ספקי אבטחה סדרנות וניקיון, יועצי בטיחות, קייטקינג)".
4(א) - בשורה שלוש –מהמילים החל מ- "הביטוחים יכללו... ועד "ככל שרלוונטי לפעילותם", ימחקו.
4(א) - המילה "רכוש" תמחק.

	הבקשות נדחות

	29. 
	פרק ד' – הסכם התקשרות נספח ד' – ביטוח  
	14 - נבקש להפחית גבול אחריות צד שלישי של ספק קייטרניג ל– 1,000,000 דולר.
14 - במקום ביטול חריג ב"מוצרים שיוצרו, נמכרו, סופקו, טופלו, הורחבו ועד מזון/קייטרינג" הספק יציג אישור על ביטול על חריג מוצר.
14 - נבקש להפחית גבול אחריות צד שלישי של ספק קייטרניג ל –500,000  דולר.
14 - נבקש להפחית גבול אחריות צד שלישי של ספק אבטחה ל  –1,000,000  דולר.

	1. הבקשה להפחתת גבול אחריות נדחית
2. הבקשה להצגת אישור לביטול חריג חבות מוצר מתקבלת. הספק יהיה רשאי להציג אישור לבחינתנו
3. הבקשה להפחתת גבול אחריות נדחית
הבקשה להפחתת גבול אחריות נדחית

	30. 
	פרק ד' – הסכם התקשרות נספח ד' – ביטוח  
	4.2 - נבקש להפחית גבול אחריות אחריות מקצועית של ספק אבטחה ל  –500,000  דולר כמו כן נבקש לחלופין להציג ביטול חריג אחריות מקצועית בביטוח צד שלישי.
4.2 - נבקש להפחית גבול אחריות צד שלישי של ספק אבטחה ל  –1,000,000  דולר.

	הבקשות להפחתת גבול אחריות נדחות

	31. 
	פרק ד' – הסכם התקשרות נספח ד' – ביטוח  
	4.ג - מקומות קיום המופעים – נבקש למחוק כי ידרשו לביטוח רכוש למבנים ותכולתם.

	הבקשה נדחית

	32. 
	פרק ד' – הסכם התקשרות נספח ד' – ביטוח  
	5.ג - שורה שלישית – המילים "וכן כלפי המשתתפים באירועים" ימחקו.

	הבקשה נדחית

	33. 
	פרק ד' – הסכם התקשרות נספח ד' – ביטוח  
	5.ו - הסעיף ימחק. במקומו ייכתב- " הביטוח(ים) ראשוני וקודם לכל ביטוח שנערך על ידי מדינת ישראל, הבאים מטעמה ו/או כל מי שמדינת ישראל התחייבה בכתב קודם למקרה ביטוח כי הביטוח יהיה ראשוני לגביו.

	הבקשה נדחית

	34. 
	פרק ד' – הסכם התקשרות נספח ד' – ביטוח  
	5.2 - המילים "העתקי פוליסות הביטוח, מאושרות ע"י המבטח או" – ימחקו.

	הבקשה נדחית

	35. 
	פרק ד' – הסכם התקשרות נספח ד' – ביטוח  
	5.3 - המילים "וכל עוד אחריותו קיימת" יוחלפו במילים "ולגבי פוליסת אחריות מקצועית עד 3 שנים מתום ההתקשרות".

	הבקשה נדחית

	36. 
	פרק ד' – הסכם התקשרות נספח ד' – ביטוח  
	5.4 - המילים "העתקי פוליסות הביטוח המחודשות מאושרות וחתומות ע"י המבטח או" – ימחקו.

	הבקשה נדחית

	37. 
	פרק ד' – הסכם התקשרות נספח ד' – ביטוח  
	סעיף 5 כללי – מספר 2 – סעיף קטן 2: הסעיף ימחק.

	לא ברור לאיזה סעיף הכוונה. מכל מקום, אין סעיף שיכול להימחק בשלמותו.

	38. 
	פרק ד' – הסכם התקשרות נספח ד' – ביטוח  
	סעיף 5 כללי – מספר 2 – סעיף קטן 3: שורה ראשונה – לאחר המילים "על פי דין" תתווסף המילה "ישראל". המילים "ועל פי החוזה" ימחקו.
שורה שלישית – המילים "ועל פי חוזה זה" – ימחקו.

	הבקשות נדחות

 נספח ____ נספח שתפ"ת (חובת שיתוף פעולה תעשייתי) למכרז/התקשרות מס' __________

1. ספק חוץ מתחייב לקיים שיתוף פעולה תעשייתי כהגדרתו בתקנות חובת המכרזים (חובת שיתוף פעולה תעשייתי), תשס"ז-2007 (להלן "התקנות") בהיקף של 20 או 35 או 50 אחוזים[footnoteRef:1] משווי ההתקשרות (לפי העניין), כאשר 20 אחוזים לפחות משווי ההתקשרות יתבצע בדרך של התקשרות משנה מקומית, דהיינו, התקשרות לרכישת טובין מתוצרת הארץ או לביצוע עבודה או שירותים בארץ לצורך ביצוע ההתקשרות נושא המכרז. [1:  היקף שיתוף הפעולה התעשייתי הנדרש עומד על סכום השווה ל 35% משווי ההתקשרות. 
במכרזים שעניינם רכש ציוד ביטחוני של משרד הביטחון, לרבות יחידת סמך כמשמעותה בתקנות מערכת הביטחון, יעמוד היקף שיתוף הפעולה התעשייתי הנדרש על 50% משווי ההתקשרות.
במכרזים או התקשרויות שעניינם רכש אזרחי שהסכם ה-GPA חל עליהם, היקף שיתוף הפעולה התעשייתי הנדרש מספקי חוץ מהמדינות החתומות על ההסכם יעמוד על 20% בלבד.] 


	

למען הסר ספק יובהר כי:

1.1. "ספק חוץ" - לענין חובת שיתוף פעולה תעשייתי - הוא כל יצרן, ספק או יבואן של טובין מיובאים, או ספק של עבודה שאינה מבוצעת בארץ, בין בעצמו ובין באמצעות אחרים. 

אין נפקא מינה לענין זה, היכן נמצא מקום ההתאגדות, הכתובת הרשמית או מרכז העסקים של ספק החוץ או בעלי מניותיו.    

1.2. "טובין מתוצרת הארץ" - טובין שיוצרו בישראל או באזור או במקום אחר שאישרה הרשפ''ת ושמחיר המרכיב הישראלי בהם מהווה 35 אחוזים לפחות ממחיר ההצעה (לרבות מסים, היטלים, אגרות, הוצאות ביטוח והובלה.



1.3. "מחיר המרכיב הישראלי" - כמשמעותו בתקנות חובת המכרזים (העדפת תוצרת הארץ), תשנ"ה-1995.



1.4. "טובין מיובאים"- טובין שאינם טובין מתוצרת הארץ.



2. תנאי סף להשתתפות ספק חוץ במכרז הוא שיגיש, יחד עם הצעת המחיר למכרז, כתב התחייבות לשיתוף פעולה תעשייתי  (להלן: "כתב התחייבות") הכולל תכנית למימוש מחויבותו לביצוע שיתוף פעולה תעשייתי (להלן: "תכנית מימוש"), בנוסח המופיע כטופס ג' בהנחיות הרשפ"ת לגופים מזמינים, כשהם מלאים, חתומים ומאושרים, כנדרש בטפסים אלו. 

מצ"ב כתב ההתחייבות שיש להגיש יחד עם הצעת המחיר. 



במקרה של ספק חוץ שהוא יבואן נדרשת חתימת יצרן הטובין (ובנוסף חתימת היבואן).



ככל שמדובר בספק חוץ החתום על הסכם מסגרת מול הרשות לשיתוף פעולה תעשייתי (להלן "הרשפ"ת") יגיש הספק, יחד עם הצעת המחיר למכרז, ''התחייבות ספק תחת הסכם מסגרת'' הכוללת תכנית מימוש מעודכנת (טופס ח' להנחיות הרשפ"ת לגופים מזמינים).



ידוע לספק החוץ, כי עצם הגשת המסמכים המלאים הנ"ל (טופס ג' או טופס ח') אין משמעה שהמסמכים מאושרים על-ידי הרשפ"ת. מסמכים אלה טעונים בדיקה ואישור לגופם על-ידי הרשפ"ת, וזאת כתנאי לאישור ההתקשרות בין הגוף המזמין לבין ספק החוץ שזכה במכרז. ייתכן שספק החוץ יידרש לתקן מסמכים אלה בהתאם לדרישות הרשפ"ת וכתנאי לחתימת ההסכם בינו לבין הגוף המזמין.



3. ידוע לספק החוץ כי חתימת ההסכם בינו לבין הגוף המזמין מותנית באישור הרשפ"ת, כי הוראות תקנות הרשפ"ת והנחיותיה מולאו במלואן, ובכלל זה אושרה תכנית המימוש שהוגשה על-ידו.



4. ידוע לספק החוץ, כי במידה והוא מוגדר אצל הרשפ"ת כספק חוץ במעקב,  רשאית הרשפ"ת לדרוש ממנו, בנוסף לכתב ההתחייבות ותוכנית המימוש, להגיש כתב ערבות למימוש מחויבותו לשיתוף הפעולה התעשייתי, כתנאי לאישור חתימת ההסכם בינו לבין הגוף המזמין במידה שזכה במכרז וזאת לפי הנוסח המחייב בטופס ד' להנחיות הרשפ"ת לגופים מזמינים.



סכום הערבות יהיה שווה לסכום הפיצויים המוסכמים השנתיים המצטברים הנדרשים על פי כתב ההתחייבות או הסכם המסגרת, לפי העניין.



ספק חוץ במעקב, שנדרש להגיש כתב ערבות כאמור, יהא זכאי לדרוש שינוי או עדכון סכום הערבות, בהתאם לקצב המימוש השנתי שלו, ובלבד שעמד ביעדי תכנית המימוש (במידה ולא מצוין אחרת בתכנית המימוש, הקצב השנתי המינימלי הינו קצב לינארי). 



5. [bookmark: _GoBack]ספקי החוץ הפוטנציאליים מוזמנים לתאם פגישות עם נציגי הרשפ"ת לצורך קבלת סיוע בתכנון ובבניית תכנית מימוש מיטבית אשר תוגש יחד עם ההצעות במכרז.



6. טפסים, הנחיות ופרטי קשר של הרשפ"ת באתר האינטרנט: www.ica.gov.il



משרד הכלכלה והתעשייה

דרך מנחם בגין 86, ת"ד 36049, תל אביב 6136001

Rashpat@Economy.gov.il

